Pasgen ap Cyngen

Brenin Powys yn rhan gyntaf y 6g oedd Pasgen ap Cyngen  (bl. tua 530, efallai). Daeth i'r orsedd ar farwolaeth ei dad, Cyngen Glodrydd, ac olynwyd ef gan ei fab, Morgan ap Pasgen. Ychydig iawn a wyddys amdano heblaw'r achau traddodiadol.

Os ydy'r dystiolaeth amdano yn ddilys, teyrnasodd mewn cyfnod pan oedd teyrnas Powys yn ymestyn dros y ffin bresennol i orllewin canolbarth Lloegr ac yn rhan o diriogaeth Frythonig a ymestynnai o'r Hen Ogledd hyd Dyfnaint a Chernyw. Roedd Pasgen ei hun yn un o'r Cadelling, disgynyddion Cadell Ddyrnllwg o'r Hen Ogledd, sefydlydd traddodiadol llinach frenhinol Powys yn ôl Nennius.Ifor Williams, Canu Taliesin (Caerdydd, 1960), tud. 19.

Cyfeiriadau

Categori:Marwolaethau'r 6ed ganrif
Categori:Pobl y 5ed ganrif o Gymru
Categori:Pobl y 6ed ganrif o Gymru
Categori:Teyrnoedd Powys